**188/2017.(VI.15.) Kgy. sz. határozat**

1./ A Közgyűlés az AUDIKONT Könyvvizsgáló és Gazdasági Tanácsadó Kft., mint független könyvvizsgáló társaság (székhely: 9700 Szombathely, Verseny utca 1/C.), Szabó Anna kamarai tag könyvvizsgáló által készített tanúsítvány ismeretében elhatározza a SZOVA Szombathelyi Vagyonhasznosító és Városgazdálkodási Zrt. alaptőke-felemelését az alábbiak szerint:

* az alapító nem pénzbeli vagyoni hozzájárulásként a 6203 hrsz.-ú, beépítetlen terület megnevezésű, természetben Szombathely, Kőszegi és Király utca közötti belső területen elhelyezkedő ingatlant 90.000.000,- Ft értéken apportálja a SZOVA Zrt.-be,
* a társaság alaptőkéje 5.102.808.000,- Ft-ra emelkedik, az alaptőke emelés mértéke 90.000.000,- Ft,
* az alaptőke-emelés 1 db, dematerializált, az alapító nevére szóló, 90.000.000,- Ft névértékű törzsrészvény kibocsátásával történik, amelyet kizárólag az alapító vesz át.

2./ Közgyűlés felhatalmazza a polgármestert, hogy a SZOVA Zrt.-vel kötendő, apport szolgáltatására vonatkozó megállapodást az előterjesztés szerinti tartalommal aláírja, továbbá gondoskodjon a tulajdonváltozásnak az ingatlan-nyilvántartásban történő átvezetéséről. A megállapodásban az alapító kötelezettséget vállal arra, hogy az apportálandó ingatlanokat a tulajdonjog bejegyzéséről szóló határozat kézhezvételétől, de legkésőbb 60 napon belül a SZOVA Zrt. rendelkezésére bocsátja.

3./ A Közgyűlés felhatalmazza a polgármestert, hogya SZOVA Zrt. jelen előterjesztés 7. sz. melléklete szerinti Alapszabály módosítását aláírja és – az apportálandó ingatlanok tulajdonjog-változásának ingatlan-nyilvántartási átvezetését követően – a Cégbírósághoz történő bejelentéséhez szükséges intézkedéseket megtegye.

**Felelős:** Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

(A végrehajtásért felelős:

Lakézi Gábor, Városüzemeltetési Osztály vezetője

Dr. Németh Gábor, a SZOVA Zrt. vezérigazgatója)

**Határidő:** 1. pont: azonnal

2.-3. pont: 2017. július 31.